CELEX: 32016D1173
Language: et
Date: 2016-07-18 00:00:00
Title: Nõukogu otsus (ÜVJP) 2016/1173, 18. juuli 2016, millega muudetakse otsust 2010/788/ÜVJP, mis käsitleb Kongo Demokraatliku Vabariigi vastu suunatud piiravaid meetmeid

19.7.2016   
            
            
               ET
            
            
               Euroopa Liidu Teataja
            
            
               L 193/108
            
         NÕUKOGU OTSUS (ÜVJP) 2016/1173,
   18. juuli 2016,
   millega muudetakse otsust 2010/788/ÜVJP, mis käsitleb Kongo Demokraatliku Vabariigi vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 20. detsembril 2010 vastu otsuse 2010/788/ÜVJP (1).
            
         
               (2)
            
            
               ÜRO Julgeolekunõukogu võttis 23. juunil 2016 vastu resolutsiooni 2293 (2016) Kongo Demokraatliku Vabariigi kohta. Nimetatud resolutsioonis sätestatakse teatavad muudatused, mis käsitlevad relvaembargo erandeid ning ÜRO Julgeolekunõukogu poolt resolutsiooniga 1807 (2008) kehtestatud reisipiirangute ja rahaliste vahendite külmutamisega seotud loetellu kandmise kriteeriume.
            
         
               (3)
            
            
               Nende muudatuste rakendamiseks on vaja täiendavaid liidu meetmeid,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2010/788/ÜVJP muudetakse järgmiselt.
   
               1)
            
            
               Artikli 2 lõiget 1 muudetakse järgmiselt:
               
                           a)
                        
                        
                           punkt c asendatakse järgmisega:
                           
                                       „c)
                                    
                                    
                                       üksnes humanitaar- või kaitseotstarbel kasutamiseks ettenähtud mittesurmava sõjavarustuse tarnimise, müügi või üleandmise suhtes või sellise mittesurmava sõjavarustusega seotud tehnilise abi ja koolituse andmise suhtes, kui sellest on eelnevalt teada antud ÜRO Julgeolekunõukogu resolutsiooni 1533 (2004) kohaselt loodud sanktsioonide komiteele (sanktsioonide komitee);“;
                                    
                                 
                     
                           b)
                        
                        
                           lisatakse järgmine punkt:
                           
                                       „e)
                                    
                                    
                                       muu relvade ja nendega seotud materjalide müügi ja/või tarnimise või abi pakkumise või töötajatega varustamise suhtes, kui sanktsioonide komitee on selle eelnevalt heaks kiitnud.“
                                    
                                 
                     
         
               2)
            
            
               Artiklit 3 muudetakse järgmiselt:
               
                           a)
                        
                        
                           punkt e asendatakse järgmisega:
                           
                                       „e)
                                    
                                    
                                       seotust sellise tegevuse kavandamise, juhtimise või toimepanemisega Kongo Demokraatliku Vabariigis, mis kujutab endast inimõiguste rikkumist või millega kas rikutakse või kuritarvitatakse rahvusvahelist humanitaarõigust, sealhulgas selline tegevus, mis on suunatud tsiviilisikute vastu, sealhulgas tapmine ja sandistamine, vägistamine ja muu seksuaalne vägivald, inimrööv, sunniviisiliselt ümberasustamine ning koolide ja haiglate vastased rünnakud;“;
                                    
                                 
                     
                           b)
                        
                        
                           punkt g asendatakse järgmisega:
                           
                                       „g)
                                    
                                    
                                       isikute ja üksuste, sealhulgas relvastatud rühmituste või kuritegelike võrgustike, kes loodusressursside, sealhulgas kulla või looduslike liikide ja nende saaduste, ebaseadusliku kasutamise või nendega ebaseadusliku kauplemise kaudu osalevad Kongo Demokraatlikus Vabariigis destabiliseerivas tegevuses, toetamist;“.
                                    
                                 
                     
         Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 18. juuli 2016
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  Nõukogu 20. detsembri 2010. aasta otsus 2010/788/ÜVJP, mis käsitleb Kongo Demokraatliku Vabariigi vastu suunatud piiravaid meetmeid ja millega tunnistatakse kehtetuks ühine seisukoht 2008/369/ÜVJP (ELT L 336, 21.12.2010, lk 30).